Thomas Rekdal (17) er klar for den tyske bundesligaklubben Mainz, skriver Fredriksstad Blad. G17-landslagskapteinen har fått kontrakt på fire og et halvt år.

Stortalentet forlater Fredrikstad og går inn i U23-stallen til den tyske klubben. Han skal fullføre videregående skole mens han er i Tyskland.

– Det føles godt og riktig med Mainz. Jeg tror det er et fint steg å ta med tanke på størrelsen på klubben og byen, sier Rekdal til Fredriksstad Blad å telefon fra Tyskland.

Han besøkte en rekke klubber etter sesongslutt i fjor, men valget falt på Mainz.

Thomas Rekdal har gode fotballgener. Han er sønn av Sindre og nevø av Kjetil.

(©NTB)